pythainlp/thai-wiki-dataset-v3 huggingface dataset:
โมรันบง

วงโมรันบง (모란봉악단; RR: Moranbong Akdan, โมรันบงอักตัน; แปล: วงดนตรีดอกหมู่ตันผี) เป็นวงผู้หญิงในประเทศเกาหลีเหนือ สมาชิกที่ได้รับเลือกจาก คิม จ็อง-อึน ผู้นำประเทศเกาหลีเหนือ การแสดงสไตล์การตีความของ ป็อป ร็อก และ ฟิวชั่น พวกเขาเป็นวงดนตรีหญิงล้วนแห่งแรกจากสาธารณรัฐประชาธิปไตยประชาชนเกาหลี และเปิดตัววงดนตรีนี้เมื่อวันที่ 6 กรกฎาคม พ.ศ. 2555  สไตล์ดนตรีที่หลากหลายของพวกเขาได้รับการอธิบายว่าไพเราะ
== สมาชิก ==
=== ผู้บรรเลงดนตรี ===
ซอนอู ฮยังฮี (선우향희) ไวโอลิน และหัวหน้าวง (ก่อนหน้านี้เป็นนักไวโอลินในวงซัมจียอน และวงคณะศิลปะมันซูแด)
ฮง ซู-กยอง (홍수경) ไวโอลิน (คนที่ 2)
ชา ยองมี (차영미) ไวโอลิน (คนที่ 3)
ยู อึนจอง (유은정) เชลโล
รี ฮี-กยอง (리희경) ซินธิไซเซอร์
คิม ยองมี (김영미) ซินธิไซเซอร์
ชเว จองอิม (최정임) แซ็กโซโฟน
คิม จองมี (김정미) เปียโน
ฮัน ซุนจอง (한순정) กลองชุด
คัง รยองฮี (강령희) กีตาร์
ชอน ฮเย-รยอน (전혜련) กีตาร์เบส
=== ผู้ร้องเพลง ===
คิม ยูกยอง (김유경)
คิม ซอลมี (김설미)
รยู จินอา (류진아)
พัก มี-กยอง (박미경)
จอง ซูฮยัง (정수향)
พัก ซอนฮยัง (박선향)
รา ยูมี (라유미)
รี ซู-กยอง (리수경)
รี มยองฮี (리명희)
== อ้างอิง ==
กลุ่มดนตรีที่ก่อตั้งในปี พ.ศ. 2555
กลุ่มดนตรีสัญชาติเกาหลีเหนือ
อัลฟอนโซ แฟร์เรโร ลา มาร์โมรา

อัลฟอนโซ แฟร์เรโร ลา มาร์โมรา (Alfonso Ferrero La Marmora; 18 พฤศจิกายน ค.ศ.1804 – 5 มกราคม ค.ศ.1878) เขาเป็นผู้บัญชาการทหารและเป็นรัฐบุรุษของอิตาลี เขามีพี่ชายคือ อัลเบอร์โต เดลลา มาร์โมรา และ อเลสซันโดร เฟอเรอโร ลา มาร์โมรา ซึ่งพวกเขาเป็นผู้ก่อตั้งหน่วยทหาร เบอร์ซักเลียรี
เขาเกิดที่เมืองตูริน เขาเข้าร่วมกับกองทัพซาร์ดีเนียในช่วง ค.ศ.1823 และได้รับยศเป็นกัปตันในเดือนมีนาคม ค.ศ.1848 เมื่อเขาได้รับความโดดเด่นในขณะที่เขาเป็นพันตรีในช่วงการโอบล้อมเปสชีรา ในวันที่ 5 สิงหาคม ค.ศ.1848 เขาได้ปลดปล่อย ชาร์ลส์ อัลเบิร์ต แห่งซาร์ดีเนีย จากมวลชนปฏิวัติในมิลาน ในเดือนตุลาคมได้รับยศเป็นนายพลควบกับรัฐมนตรีกระทรวงสงคราม หลังการปราบจราจลที่เจนัวในปี ค.ศ.1849 เขาได้สันนิษฐานอีกครั้งในเดือนพฤศจิกายน ค.ศ.1849 บันทึกสงครามของเขามีเนื้อหาเกี่ยวกับการบัญชาการรบของเขาในช่วงสงครามไครเมียซึ่งเขาเก็บเอาไว้จนถึงปี ค.ศ.1859
เขาเข้าร่วมสงครามกับออสเตรียในปี ค.ศ.1859 และในเดือนกรกฎาคมปีเดียวกัน เคานต์กาวูร์ก็ประสบความสำเร็จในการเป็นนายกรัฐมนตรี ในปี ค.ศ.1860 เขาถูกส่งไปที่เบอร์ลินและเซนต์ปีเตอส์เบิร์ก เพื่อจัดให้มีการรับรู้ถึงราชอาณาจักรอิตาลี ต่อมาเขาก็ดำรงตำแหน่งเป็นเจ้าเมืองมิลานและรองผู้ว่าการเมืองเนเปิลส์ จนกระทั่งเดือนกันยายน ปี ค.ศ.1864 เขารับช่วงในตำแหน่งนายกรัฐมนตรีต่อจากมาร์โค มินเก็ตตี้ ในฐานะนี้เขาได้ปรับเปลี่ยนขอบเขตของอนุสัญญาเดือนกันยายน โดยบันทึกที่เขาอ้างว่าอิตาลีมีอิสระเต็มที่ในการดำเนินการเกี่ยวกับแรงบันดาลใจในระดับชาติต่อการครอบครองกรุงโรมโดยเอกสารของวิสคอนตี-เวนอสตา หลังจากนั้นก็ได้ใช้ประโยชน์ในการเข้ายึดกรุงโรม

เมษายน ค.ศ.1866 เขาตกลงเป็นพันธมิตรกับปรัสเซียเพื่อต่อต้านออสเตรีย-ฮังการี และเมื่อสงครามอิสรภาพครั้งที่สามของอิตาลีได้ปะทุขึ้น เขาได้รับคำสั่งจากหน่วยกองพล เขาได้ให้ความเชื่อมั่นอย่างมากของพฤติกรรมที่ลังเลในการช่วงการบุกครั้งแรกของอิตาลีที่ดูเหมือนว่าจะได้เปรียบแต่กลับทำให้เขาพ่ายแพ้ในยุทธการคัสโตซาในวันที่ 23 มิถุนายน เขาถูกกล่าวหาว่าทรยศต่อเพื่อนร่วมชาติของเขา โดยเฉพาะอย่างยิ่งกับนายพลระดับสูงคนอื่น ๆ และการตีสองหน้าโดยปรัสเซีย ในที่สุด กลยุทธ์การตั้งรับของเขาก็ได้รับการตีพิมพ์ในชื่อ แสงเพิ่มเติมเกี่ยวกับเหตุการณ์ของปี ค.ศ.1866 (Un po' più di luce sugli eventi dell'anno 1866 /More light on the events of 1866) เป็นขั้นตอนที่ทำให้เกิดการระคายเคืองในเยอรมนีและเปิดเผยให้เขารับผิดชอบเรื่องการละเมิดความลับของรัฐ ขณะเดียวกันเขาถูกส่งไปยังกรุงปารีสในปี ค.ศ.1867 เพื่อต่อต้านการเดินทางของฝรั่งเศสที่จะไปกรุงโรม และในปี ค.ศ.1870 หลังจากที่กรุงโรมเป็นเมืองหลวงของอิตาลี เขาก็ได้เป็นร้อยโทหลวง เขาเสียชีวิตที่ฟลอเรนซ์ในวันที่ 5 มกราคม ค.ศ.1878
== อ้างอิง ==
https://www.britannica.com/biography/Alfonso-Ferrero-La-Marmora
บุคคลที่เกิดในปี พ.ศ. 2347
บุคคลที่เสียชีวิตในปี พ.ศ. 2421
นายกรัฐมนตรีราชอาณาจักรซาร์ดิเนีย
นายกรัฐมนตรีอิตาลี
บุคคลจากตูริน
รัฐมนตรีว่าการกระทรวงการต่างประเทศอิตาลี
พาริส อินทรโกมาลย์สุต

พาริส อินทรโกมาลย์สุต (เกิด ) ชื่อเล่น ไอซ์ เป็นนักแสดงและนักร้องลูกครึ่งไทย-อังกฤษ มีผลงานเป็นที่รู้จักจากบท “ฉี“ จากละครเรื่อง เลือดข้นคนจาง และเป็นหนึ่งในสมาชิกไนน์บายนาย โดยมีตำแหน่งเป็น lead vocal
ในปี พ.ศ. 2563 พาริสมีผลงานเป็นหนึ่งในทีมนักแสดงชุดใหม่ของ ฉลาดเกมส์โกง เดอะซีรีส์ ซึ่งใช้โครงเรื่องจากภาพยนตร์ ฉลาดเกมส์โกง ที่ประสบความสำเร็จเป็นอย่างมาก ผลิตโดยจีดีเอช และจอกว้างฟิล์ม กำกับการแสดงโดย พัฒน์ บุญนิธิพัฒน์
== ประวัติ ==
พาริสเกิดเมื่อวันที่ 22 ตุลาคม พ.ศ. 2541 เป็นบุตรคนเล็กของนายมาริส และนางพิพพา อินทรโกมาลย์สุต กำลังศึกษาที่คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ ปัจจุบันอาศัยอยู่กับคุณแม่และพี่สาว ส่วนคุณพ่อเสียชีวิตแล้ว
พาริสเริ่มมีผลงานแสดงครั้งแรกโดยแสดงเป็นตัวประกอบใน Project S The Series ตอน SOS skate ซึม ซ่าส์ ออกอากาศปี พ.ศ. 2560 ทางช่องจีเอ็มเอ็ม 25 หลังจากนั้นในปี พ.ศ. 2561 พาริสได้มีผลงานการแสดงอย่างเต็มตัวเรื่องแรกโดยรับบทเป็นฉีในละคร เลือดข้นคนจาง ออกอากาศในเดือนกันยายน ทางช่องวัน 31 สำหรับบทบาทนี้ผู้กำกับ ทรงยศ สุขมากอนันต์ ได้สร้างตัวละครนี้โดยอิงจากพาริส ไม่ว่าจะเป็นความรักในดนตรี ชอบเล่นกีตาร์ รวมถึงพ่อของเขาที่เสียชีวิตด้วยโรคลูคีเมียเฉียบพลัน โรคเดียวกับแม่นิภาของฉีในเรื่อง และในปีต่อมาได้ร่วมเล่นซีรีส์ Great Men Academy สุภาพบุรุษสุดที่เลิฟ  ออกอากาศเดือนกุมภาพันธ์ปี พ.ศ. 2562 ทาง ไลน์ทีวี และรีรันทางช่องวัน 31 อีกครั้งในเดือนกรกฎาคมปีเดียวกัน (รับบท เวียร์)
นอกจากมินิอัลบั้มกับ ไนน์บายนาย พาริสมีผลงานเพลงประกอบซีรีส์เรื่อง My Ambulance รักฉุดใจนายฉุกเฉิน "รักติดไซเรน" ร่วมกับ ณิชาภัทร ฉัตรชัยพลรัตน์ ซึ่งมียอดวิวมากกว่า 176 ล้าน รวมถึง รักติดไซเรน Midnight Version ที่พาริสมีส่วนร่วมในการแต่งท่อนแรปเอง และปลายปีเดียวกัน พาริสได้เข้าร่วมโปรเจกต์ 12 หนังสั้น 12 บทเพลงของทางแกรมมี่ ในชื่อ Human Error Album โดยมีหนังสั้นเรื่อง RED ที่กำกับโดย ทรงยศ สุขมากอนันต์ ส่วนงานเพลง Best For You ได้ รัฐ Tattoo Colour มารับหน้าที่โปรดิวเซอร์ หลังจากนาดาวมิวสิกเปิดตัวในปี พ.ศ. 2563 พาริสมีซิงเกิลเพลง "ดี๊ดี (Unexpected)" ซึ่งเป็นผลงานร่วมกับ กฤษณภูมิ พิบูลสงคราม และสร้างกระแส "ดี๊ดี Challenge" ได้ในวงกว้าง และต่อเนื่องด้วยเพลง "หอมเธอ" ที่พาริสได้ร่วมงานกับจรินทร์พร จุนเกียรติเป็นครั้งแรก
หลังจากเพิ่งเข้าวงการมาได้ 3 ปี พาริสได้รับโอกาสเป็นพระเอกเต็มตัวในละคร หนี้เสน่หา โดยร่วมแสดงกับหนูนา หนึ่งธิดา
== ผลงานการแสดง ==
=== ภาพยนตร์ ===
=== ละครโทรทัศน์/ซีรีส์ ===
=== ละครเวที ===
=== พากย์เสียง ===
=== มิวสิควิดีโอ ===
=== รายการ ===
== ผลงานเพลง ==
=== ไนน์บายนาย ===
=== เพลง ===
=== คอนเสิร์ต ===
==อ้างอิง==
== แหล่งข้อมูลอื่น ==
นักแสดงชายชาวไทย
ชาวไทยเชื้อสายจีน
ชาวไทยเชื้อสายสหราชอาณาจักร
นักร้องชายชาวไทย
บุคคลจากคณะนิเทศศาสตร์ จุฬาลงกรณ์มหาวิทยาลัย
ยูนิออร์ ฟีร์โป

เอกตอร์ ยูนิออร์ ฟีร์โป อาดาเมส (Héctor Junior Firpo Adamés; เกิด 22 สิงหาคม ค.ศ. 1996) หรือรู้จักกันในชื่อ ยูนิออร์ เป็นนักฟุตบอลอาชีพชาวสเปน ปัจจุบันเล่นให้แก่ลีดส์ยูไนเต็ด สโมสรในพรีเมียร์ลีก ตำแหน่งแบ็กซ้ายเป็นหลัก แต่ยังสามารถเล่นในตำแหน่งแบ็กขวาและกองหลังตัวกลางได้อีกด้วย
ยูนิออร์ เริ่มต้นอาชีพนักฟุตบอลกับเรอัลเบติส เบ  ก่อนจะถูกดันขึ้นสู่ทีมชุดใหญ่ในอีกสามปีถัดมา หลังจากเขาทำผลงานได้โดดเด่นในฤดูกาลแรกของเขากับเบติสชุดใหญ่ เขาถูกบาร์เซโลนาซื้อไปร่วมทีมด้วยราคา 18 ล้านยูโร เขาได้แชมป์โกปาเดลเรย์กับทีม แต่มักไม่ได้รับโอกาสลงสนามมากนักหลังตกเป็นตัวสำรองของฌอร์ดิ อัลบา ในปี ค.ศ. 2021 เขาถูกลีดส์ ยูไนเต็ดซื้อตัวไปร่วมทีมด้วยค่าตัว 15 ล้านยูโร
==สถิติสโมสร==
==เกียรติประวัติ==
บาร์เซโลนา
โกปาเดลเรย์: 2020–21
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019
== อ้างอิง ==
บุคคลที่เกิดในปี พ.ศ. 2539
บุคคลที่ยังมีชีวิตอยู่
ชาวสเปนเชื้อสายโดมินิกัน
กองหลังฟุตบอล
นักฟุตบอลชาวสเปน
นักฟุตบอลชาวโดมินิกัน
ผู้เล่นในลาลิกา
ผู้เล่นในพรีเมียร์ลีก
ผู้เล่นในเซกุนดาดิบิซิออน เบ
ผู้เล่นในเตร์เซราดิบิซิออน
ผู้เล่นเรอัลเบติส
ผู้เล่นสโมสรฟุตบอลบาร์เซโลนา
ผู้เล่นสโมสรฟุตบอลลีดส์ยูไนเต็ด
นิปปูร์

นิปปูร์ (ซูเมอร์: Nibru, มักบันทึกตามตัวหนังสือคำเป็น , EN.LÍLKI, "นครเอ็นลิล;" แอกแคด: Nibbur) เป็นเมืองของชาวซูเมอร์ที่เก่าแก่ที่สุดในโลก ซึ่งเป็นที่เคารพสักการะเอ็นลิลซึ่งเป็นเทพเจ้าที่ชาวซูเมอร์นับถือว่าเป็น “เทพเจ้าแห่งสายลม” ปัจจุบันตั้งอยู่ในเขตผู้ว่าการอัลกอดิซียะฮ์ ประเทศอิรัก
==อ้างอิง==
โบราณสถานในประเทศอิรัก
ซัมซู-อิลูนา

ซัมซู-อิลูนา (อโมไรต์: Shamshu; ประมาณ 1750–1712 ปีก่อนคริสต์ศักราช) เป็ยกษัตริย์องค์ที่ 7 ผู้ก่อตั้งราชวงศ์อามูร์แห่งบาบิโลน ครองราชย์ใน 1750 ถึง 1712 ปีก่อนคริสต์ศักราช หรือจาก 1686 ถึง 1648 ปีก่อนคริสต์ศักราช พระองค์เป็นผู้สืบทอดและพระราชโอรสในพระเจ้าฮัมมูราบีกับพระราชมารดาไม่ทราบพระนาม รัชสมัยของพระองค์มีการลุกฮืออย่างรุนแรงในพื้นที่ที่พระราชบิดาพิชิตและการละทิ้งเมืองสำคัญหลายแห่ง (โดยหลักอยู่ใน
==นโยบายภายในประเทศ==
รัชสมัยซัมซู-อิลูนาไม่ได้มุ่งเน้นไปที่สงครามคลอด พระองค์ยังเป็นที่รู้จักจากการซ่อมแซมกำแพงเมืองหลายแห่ง เช่น ที่คิช, นิปปูร์ และซิปปาร์ แม้ว่าจะมีปัญหาบางส่วนก็ตาม และโฆษณาชวนเชื่อลัทธิมาร์ดุกของพระราชบิดาต่อ พระองค์ยังฟื้นฟูวิหารเอ-บับบาร์แห่งชามัช (หรืออูตู) ที่ลาร์ซา ซิกกุรัตที่ และซิกกุรัตแห่งซาบาบาและอิชตาร์ที่
นอกจากนี้ มีผู้คาดการณ์ว่าซัมซู-อิลูนาจัดตั้งปฏิทินบาบิโลนมาตรฐาน น่าจะมีไว้เพื่อทำให้จักรวรรดิของพระองค์ใกล้ชิดมากขึ้น
==อ้างอิง==
==แหล่งข้อมูลอื่น==
Babylonian Empire (Old Babylonian Period) / Dynasty I
Timeline: Apum / Abum (City State of Shehna)
Timeline: Terqa (State of Hana / Hanna / Khana)
พระมหากษัตริย์บาบิโลน
อาบี-เอชูฮ์

อาบี-เอชูฮ์ (Abī-Ešuḫ; รูปแบบอื่น: ma-bi-ši, "Abiši", mE-bi-šum, "Ebišum") เป็นกษัตริย์องค์ที่ 8 ในราชวงศ์ที่ 1 แห่งบาบิโลนและครองราชย์เป็นเวลา 28 ปี ตั้งแต่ 1648–1620 ปีก่อนคริสต์ศักราช หรือ 1711&ndash;1684 ปีก่อนคริสต์ศักราช โดยสืบทอดราชบัลลังก์ถัดจากซัมซู-อิลูนา พระราชบิดา
==จารึก==
==อ้างอิง==
==แหล่งข้อมูลอื่น==
Abī-Ešuḫ year-names at CDLI.
A hymn to Marduk for Abī-Ešuḫ at ETCSL.
A praise poem of Abī-Ešuḫ at ETCSL.
พระมหากษัตริย์บาบิโลน
อามูร์

อามูร์ (𒈥𒌅|MAR.TU; แอกแคด: 𒀀𒈬𒊒𒌝  หรือ 𒋾𒀉𒉡𒌝/𒊎 ; אֱמוֹרִי|'Ĕmōrī; Ἀμορραῖοι) เป็นกลุ่มชนดั้งเดิมที่พูดภาษาในกลุ่มภาษาเซมิติกจากลิแวนต์ ซึ่งปกครองพื้นที่ส่วนใหญ่ของเมโสโปเตเมียตอนใต้ตั้งแต่ศตวรรษที่ 21 ก่อนคริสต์ศักราช จนถึงปลายศตวรรษที่ 17 ก่อนคริสต์ศักราช ซึ่งพวกเขาก่อตั้งนครรัฐสำคัญหลายแห่ง เช่น อีซิน, ลาร์ซา และบาบิโลน จนกลายเป็นจักรวรรดิบาบิโลนเก่าในเวลาต่อมา ศัพท์  ในข้อความภาษาแอกแคดและซูเมอร์สื่อถึงชาวอามูร์, เทพประจำเมือง และอาณาจักร ในคัมภีร์ไบเบิลกล่าวถึงพวกอามูร์ว่าเป็นกลุ่มชนที่อาศัยอยู่ในคานาอันทั้งก่อนและหลังการพิชิตดินแดนโดยโยชูวา
==อ้างอิง==
== แหล่งข้อมูลอื่น ==
 
คานาอัน
ชนชาติในคัมภีร์ฮีบรู
กลุ่มชนที่พูดภาษาเซมิติก
ปวดกล้ามเนื้อ

อาการปวดกล้ามเนื้อ (myalgia, muscle pain) เป็นอาการที่เกิดได้จากโรคหลายโรค สาเหตุที่พบบ่อยคือการใช้กล้ามเนื้อมากเกินไป สาเหตุอื่นของอาการปวดกล้ามเนื้อเฉียบพลันอาจเกิดจากการติดเชื้อไวรัส โดยเฉพาะในกรณีที่ไม่มีประวัติการบาเจ็บ ส่วนอาการปวดกล้ามเนื้อเรื้อรังอาจเกิดจากโรคเมตาบอลิก การขาดสารอาหารบางชนิด หรือโรคอ่อนล้าเรื้อรัง เป็นต้น
ความผิดปกติของเนื้อเยื่ออ่อน
ความเจ็บปวด
ภาษาอียิปต์

ภาษาอียิปต์ (𓂋𓏺𓈖 𓆎𓅓𓏏𓊖, , ϯⲙⲉⲧⲣⲉⲙⲛ̀ⲭⲏⲙⲓ) เป็นภาษาในตระกูลภาษาแอโฟรเอชีแอติกซึ่งพูดในอียิปต์โบราณตั้งแต่ปลายสหัสวรรษที่ 4 ก่อนคริสต์ศักราช และเนื่องจากมีการพบหลักฐานการเขียนประโยคภาษาซูเมอร์ครั้งแรกสุดตั้งแต่ประมาณ 2,690 ปีก่อนคริสต์ศักราช ภาษาอียิปต์จึงถือว่าเป็นภาษาที่เก่าแก่ที่สุดในประวัติศาสตร์โลกเช่นเดียวกับภาษาซูเมอร์ ภายหลังได้มีการพัฒนาเป็นภาษาคอปติกในที่สุดเนื่องจากอิทธิพลของคริสต์ศาสนาที่เผยแผ่เข้ามา
==อ้างอิง==
==บรรณานุกรม==
==วรรณกรรม==
===ภาพรวม===
Allen, James P., The Ancient Egyptian Language: An Historical Study, Cambridge University Press, 2013.  (hardback),  (paperback).
Loprieno, Antonio, Ancient Egyptian: A Linguistic Introduction, Cambridge University Press, 1995.  (hardback),  (paperback).
Peust, Carsten, Egyptian phonology: An Introduction to the Phonology of a Dead Language, Peust & Gutschmidt, 1999.  (PDF online).
Vergote, Jozef, "Problèmes de la «Nominalbildung» en égyptien", Chronique d'Égypte 51 (1976), pp.&nbsp;261–285.
Vycichl, Werner, La Vocalisation de la Langue Égyptienne, IFAO, Cairo, 1990. .
===ไวยากรณ์===
Allen, James P., Middle Egyptian: An Introduction to the Language and Culture of Hieroglyphs, first edition, Cambridge University Press, 1999.  (hardback)  (paperback).
Borghouts, Joris F., Egyptian: An Introduction to the Writing and Language of the Middle Kingdom, two vols., Peeters, 2010.  (paperback).
Collier, Mark, and Manley, Bill, How to Read Egyptian Hieroglyphs: A Step-by-Step Guide to Teach Yourself, British Museum Press  and University of California Press , both 1998.
Gardiner, Sir Alan H.,  Being an Introduction to the Study of Hieroglyphs, Griffith Institute, Oxford, 3rd ed. 1957. .
Hoch, James E., Middle Egyptian Grammar, Benben Publications, Mississauga, 1997. .
Selden, Daniel L., Hieroglyphic Egyptian: An Introduction to the Language and Literature of the Middle Kingdom, University of California Press, 2013.  (hardback).
===พจนานุกรม===
Erman, Adolf and Grapow, Hermann, Das Wörterbuch der ägyptischen Sprache, Wiley-VCH Verlag GmbH, Berlin, 1992.  (paperback),  (reference vols. 1–5).
Faulkner, Raymond O., A Concise Dictionary of Middle Egyptian, Griffith Institute, Oxford, 1962.  (
สถานีรถไฟฮิเมจิ

สถานีรถไฟฮิเมจิ  ตั้งอยู่ในเมืองฮิเมจิ จังหวัดเฮียวโงะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) ให้บริการรถไฟระหว่างเมืองและรถไฟความเร็วสูงซันโยชิงกันเซ็ง ตัวสถานีตั้งอยู่ห่างจากปราสาทฮิเมจิราว 1.3 กิโลเมตร
== ชานชาลา ==
{| border="1" cellspacing="0" cellpadding="3" frame="hsides" rules="rows" style="margin-top:.4em; text-align:left"
|-
!style="width:70px"|1, 2
| style = "width:330px"|■ สายบันตัง
|ไป , 
|-
!style="width:70px"|2
| □ ด่วนพิเศษ ฮามากาเซะ
|ไป  (JR สายโกเบ)
|-
!|3, 4
| ■ สายคิชิง
|ไป , 
|-
!5, 6
| ■ JR สายโกเบ (สายหลักซันโย) (ไปตะวันออก)
|ไป , , 
|-
!rowspan=2|5
| □ ด่วนพิเศษ ซูเปอร์โฮกูโตะ (ไปตะวันออก)
|ไป 
|-
| □ รถนอนด่วนพิเศษ ซันไรส์อิซูโมะ/ซันไรส์เซโตะ
|ไป , , 
|-
!rowspan=2|7, 8
| ■ สายหลักซันโย (ไปตะวันตก)
|ไป , , , 
|-
| □ ด่วนพิเศษ ซูเปอร์โฮกูโตะ (ไปตะวันตก)
|ไป  ผ่านสายชิซุเอ็กซ์เพรส
|-
!7
| □ ด่วนพิเศษ ฮามากาเซะ
|ไป  โดยสายบันตัง
|-
!8
| □ รถนอนด่วนพิเศษ ซันไรส์อิซูโมะ/ซันไรส์เซโตะ
|ไป , , , 
|-
!colspan=3|ชานชาลารถไฟความเร็วสูง
|-
!11
| ■ ซันโยชิงกันเซ็ง (ไปตะวันออก)
|ไป , , และ 
|-
!rowspan=2|12, 13
| ■ ซันโยชิงกันเซ็ง (ไปตะวันตก)
|ไป , , และ 
|-
| ■ ซันโยชิงกันเซ็ง (ไปตะวันออก)
|เริ่มไป  และ 
|}
== แหล่งข้อมูลอื่น ==
สถานีรถไฟในจังหวัดเฮียวโงะ
สถานีรถไฟของบริษัทรถไฟญี่ปุ่นตะวันตก
การเฝ้ายามกลางคืน

การเฝ้ายามกลางคืน (De Nachtwacht, The Night Watch) หรือ กองทหารรักษาการณ์เขตที่สองภายใต้บังคับบัญชาของร้อยเอกฟรันส์ บันนิง โกก (Militia Company of District II under the Command of Captain Frans Banninck Cocq) เป็นภาพวาดสีน้ำมันบนผ้าใบที่วาดโดยแร็มบรันต์ จิตรกรชาวดัตช์ในปี ค.ศ. 1642 ภาพนี้เป็นหนึ่งในชุดสะสมของพิพิธภัณฑ์อัมสเตอร์ดัม ปัจจุบันถูกจัดแสดงที่ริกส์มิวเซียมในกรุงอัมสเตอร์ดัม
ราวปี ค.ศ. 1638–1639 แร็มบรันต์ได้รับการว่าจ้างจากฟรันส์ บันนิง โกก นายกเทศมนตรีเมืองอัมสเตอร์ดัม และทหารรักษาการณ์ 17 นายให้วาดภาพหมู่เพื่อใช้ประดับในงานเลี้ยงที่ศูนย์บัญชาการ Kloveniersdoelen เป็นเงิน 1600 กิลเดอร์ แร็มบรันต์วาดภาพนี้เสร็จในปี ค.ศ. 1642 การเฝ้ายามกลางคืน เป็นภาพกองทหารรักษาการณ์ นำโดยบันนิง โกก (ชุดดำ สายสะพายสีแดง) และร้อยโทวิลเลิม ฟัน เรยเตินบืร์ช (ชุดเหลือง สายสะพายสีขาว) มีขนาดเกือบเท่าคนจริง ภาพนี้ถูกจัดแสดงในโถงใหญ่ที่ Kloveniersdoelen ก่อนจะย้ายไปอยู่ที่ศาลากลางของกรุงอัมสเตอร์ดัมในปี ค.ศ. 1715 และภาพถูกตัดออกบางส่วน เมื่อนโปเลียนยึดครองเนเธอร์แลนด์ในปี ค.ศ. 1810 ภาพถูกย้ายไปไว้ที่คฤหาสน์ Trippenhuis ซึ่งนโปเลียนมีรับสั่งให้นำกลับมาไว้ที่ศาลากลางเช่นเดิม เมื่อการยึดครองสิ้นสุดลงในปี ค.ศ. 1813 ภาพถูกนำกลับไปไว้ที่คฤหาสน์ Trippenhuis ซึ่งต่อมากลายเป็นที่ตั้งของสถาบันศิลปะและวิทยาศาสตร์เนเธอร์แลนด์ จนกระทั่งในปี ค.ศ. 1885 การเฝ้ายามกลางคืน ถูกนำไปจัดแสดงที่ริกส์มิวเซียมจนถึงปัจจุบัน
การเฝ้ายามกลางคืน เป็นหนึ่งในผลงานของแร็มบรันต์ที่เป็นที่รู้จักดีที่สุด และเป็นหนึ่งในภาพวาดที่โดดเด่นของยุคทองของเนเธอร์แลนด์ มีการใช้เทคนิคที่เรียกว่า tenebrism ที่ใช้แสงเงาช่วยให้ภาพดูสมจริง พร้อมทั้งเพิ่มความเป็นนาฏกรรมและสื่ออารมณ์ได้มากยิ่งขึ้น ในบรรดาบุคคล 34 คนในภาพ มีเพียง 18 คนที่มีตัวตนอยู่จริง นอกเหนือจากนั้นเป็นสัญลักษณ์ต่าง ๆ ที่แร็มบรันต์ใช้อุปมาถึงกองทหาร
อนึ่ง ภาพคัดลอกของ การเฝ้ายามกลางคืน โดยแคร์ริต ลันเดนส์ ที่แสดงขนาดเดิมของภาพ ถูกจัดแสดงอยู่ที่หอศิลป์แห่งชาติ ที่กรุงลอนดอน ประเทศอังกฤษ
== อ้างอิง ==
==อ่านเพิ่ม==
==แหล่งข้อมูลอื่น==
แร็มบรันต์
จิตรกรรมสีน้ำมัน
ผลงานในปี พ.ศ. 2185
รายชื่อตอนในเกมกลคนอัจฉริยะ

รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ ดูเอลมอนสเตอร์ ซีรีส์จากยูกิโอ ซึ่งได้ออกอากาศตั้งแต่วันที่ 18 เมษายน ค.ศ. 2000 จนถึงวันที่ 29 กันยายน ค.ศ. 2004 โดยแบ่งออกเป็น 5 ซีซัน
==เพลง==
===เพลงเปิด===
Yu-Gi-Oh!
{|class="wikitable"
|-
! ชื่อเพลง !! นักร้อง !! ตอน
|-
|  || Field of View  || 1-27
|}
Yu-Gi-Oh! Duel Monsters
{|class="wikitable"
|-
! ชื่อเพลง !! นักร้อง !! ตอน
|-
| Voice || CLOUD || 1-48
|-
| Shuffle || Masami Okui || 49-80
|-
| Wild Drive || Masato Nagai  || 81-131
|-
| Warriors || Yuichi Ikusawa || 132-189
|-
| Overlap || Kimeru || 190-224
|}
===เพลงจบ===
Yu-Gi-Oh!
{|class="wikitable"
|-
! ชื่อเพลง !! นักร้อง !! ตอน
|-
|  || WANDS || 1-27
|}
Yu-Gi-Oh! Duel Monsters
{|class="wikitable"
|-
! ชื่อเพลง !! นักร้อง !! ตอน
|-
|  || Aki Maeda  || 1-48
|-
|  || Masami Okui  || 49-80
|-
|  || CAVE || 81-131
|-
|  || Yuichi Ikusawa || 132-189
|-
| EYE'S || Yuichi Ikusawa || 190-224
|}
==ยูกิโอ (2541)==
==ยูกิโอ ดูเอลมอนสเตอร์==
===ดูเอลลิสคิงดอม (ฤดูกาลที่ 1)===
===แบทเทิลซิตี้ (ฤดูกาลที่ 2)===
===ศึกอัลคาทราซ (ฤดูกาลที่ 3)===
===ศึกคืนชีพมังกรล้างโลก (ฤดูกาลที่ 4)===
===ศึกดูเอลท้าฟาโรห์ (ฤดูกาลที่ 5)===
==ยูกิโอ แคปซูลมอนสเตอร์==
==ภาพยนตร์==
รายชื่อตอนในยูกิโอ เกมกลคนอัจฉริยะ
กองเรือที่ 2 (กองทัพเรือจักรวรรดิญี่ปุ่น)

กองเรือที่ 2 (第二艦隊) เป็นกองเรือของกองทัพเรือจักรวรรดิญี่ปุ่น (IJN) ที่ได้รับการสร้างขึ้นในฐานะกองกำลังจู่โจมเคลื่อนที่เพื่อตอบโต้การสู้รบกับประเทศรัสเซีย และเห็นได้ในทุกปฏิบัติการทางทหารของกองทัพเรือจักรวรรดิญี่ปุ่น จนกระทั่งสิ้นสุดสงครามโลกครั้งที่สอง
== ประวัติ ==
ได้รับการก่อตั้งขึ้นเมื่อวันที่ 27 ตุลาคม ค.ศ. 1903 ซึ่งกองเรือที่ 2 ได้รับการสร้างขึ้นโดยกองบัญชาการแห่งจักรวรรดิในฐานะกองกำลังจู่โจมเคลื่อนที่ของเรือลาดตระเวนและเรือพิฆาต เพื่อไล่ตามกองเรือลาดตระเวนฐานวลาดีวอสตอคของกองทัพเรือจักรวรรดิรัสเซีย ในขณะที่กองเรือญี่ปุ่นที่เหลือ (กองเรือที่ 1 กองทัพเรือจักรวรรดิญี่ปุ่น) ยังคงปิดล้อมพอร์ตอาร์เทอร์ ด้วยความหวังว่าจะล่อให้เรือประจัญบานของกองเรือแปซิฟิกรัสเซียเข้าสู่การเผชิญหน้าแนวเส้นประจัญบานแบบคลาสสิกในทะเลเปิด

ในฐานะที่เป็นกองกำลังเคลื่อนที่หลักในกองทัพเรือจักรวรรดิญี่ปุ่น กองเรือที่ 2 ได้เข้าสู่ปฏิบัติการรบของกองทัพเรือจักรวรรดิญี่ปุ่นในอนาคตทั้งหมดมากขึ้น นับตั้งแต่ก่อตั้งจนกระทั่งกองทัพเรือจักรวรรดิญี่ปุ่นสลายตัวเมื่อสิ้นสุดสงครามโลกครั้งที่สอง
== อ้างอิง ==
=== หนังสือ ===
== แหล่งข้อมูลอื่น ==
=== หมายเหตุ ===
 
กองเรือของกองทัพเรือจักรวรรดิญี่ปุ่น
กองเรือนาวี
กาษฐมณฑป

กาษฐมณฑป (काष्ठमण्डप) หรือ มรุ สตะ (मरु सत:) เป็นอาคารไม้หลังหนึ่งสำหรับใช้เป็นที่พักสาธารณะ จำนวนชั้นสามชั้น ภายในมีศาลเจ้าอุทิศให้โยคีโครัขนาถ ตั้งอยู่ในย่านมรุ กรุงกาฐมาณฑุ ประเทศเนปาล หลังเหตุแผ่นดินไหวเมื่อ พ.ศ. 2558 ทำให้กาษฐมณฑปพังทลายลง นักโบราณคดีจึงเข้าขุดค้นแล้วพบว่า โบราณสถานแห่งนี้อาจสร้างขึ้นเมื่อคริสต์ศตวรรษที่ 7 ตรงกับยุคลิจฉวี
== อ้างอิง ==
== แหล่งข้อมูลอื่น==
โบสถ์พราหมณ์ในกาฐมาณฑุ
ริกี ปุตช์

ริการ์ต "ริกี" ปุตช์ มาร์ตี (Ricard "Riqui" Puig Martí, ; เกิด 13 สิงหาคม ค.ศ. 1999) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้แก่แอลเอ แกลักซี สโมสรในเมเจอร์ลีกซอกเกอร์
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2542
บุคคลที่ยังมีชีวิตอยู่
นักฟุตบอลชาวสเปน
นักฟุตบอลชาวกาตาลา
กองกลางฟุตบอล
ผู้เล่นในเมเจอร์ลีกซอกเกอร์
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นในเซกุนดาดิบิซิออน เบ
ผู้เล่นสโมสรฟุตบอลบาร์เซโลนาอัตเลติก
ผู้เล่นสโมสรฟุตบอลบาร์เซโลนา
ผู้เล่นแอลเอ แกลักซี
นักฟุตบอลทีมชาติกาตาลุญญา
จอห์น มาร์แชล (นักโบราณคดี)

เซอร์ จอห์น ฮิวเบิร์ต มาร์แชล (Sir John Hubert Marshall, 19 มีนาคม 2419-17 สิงหาคม 2501) เป็นผู้อำนวยการทั่วไปของการสำรวจทางโบราณคดีของอินเดียตั้งแต่ พ.ศ. 2445 ถึง 2471 เขาตรวจสอบการขุดค้นฮารัปปาและโมเฮนโจ-ดาโร ซึ่งเป็นเมืองหลักสองแห่งของอารยธรรมลุ่มแม่น้ำสินธุ
== ประวัติส่วนตัวและอาชีพ ==
มาร์แชลจบการศึกษาที่วิทยาลัยดัลวิชและคิงส์คอลเลจเคมบริดจ์ ใน พ.ศ. 2441 เขาได้รับรางวัล Porson
ใน พ.ศ. 2445 ลอร์ดเคอร์ซอน อุปราชคนใหม่ของอินเดีย แต่งตั้งมาร์แชลเป็นผู้อำนวยการทั่วไปด้านโบราณคดีในการปกครองของอังกฤษ มาร์แชลปรับปรุงวิธีการทางโบราณคดีให้ทันสมัยในทวีปนั้นโดยแนะนำโปรแกรมการทำรายการและการอนุรักษ์โบราณสถานและสิ่งประดิษฐ์
มาร์แชลเริ่มฝึกให้ชาวอินเดียมีส่วนร่วมในการขุดในประเทศของตนเอง ใน พ.ศ. 2456 เขาเริ่มการขุดที่เมืองตักศิลา ซึ่งกินเวลานานถึงยี่สิบปี ใน พ.ศ. 2461 เขาวางศิลาฤกษ์สำหรับพิพิธภัณฑ์เมืองตักศิลาซึ่งในปัจจุบันมีสิ่งประดิษฐ์มากมายและรูปถ่ายของมาร์แชลไม่กี่รูป จากนั้นเขาก็ย้ายไปยังแหล่งอื่น ๆ รวมถึงสาญจีและสารนาถ ศูนย์กลางของชาวพุทธ
งานของเขาเป็นหลักฐานแสดงถึงอายุของอารยธรรมอินเดียโดยเฉพาะอารยธรรมลุ่มแม่น้ำสินธุและยุคเมารยะ (ยุคพระเจ้าอโศกมหาราช) ตามการนำของคนก่อนหน้าเขา อเล็กซานเดอร์ คันนิงแฮม มาร์แชลล์ ใน พ.ศ. 2463 เริ่มขุดที่ฮารัปปา กับ daya ram sahni ในฐานะผู้อำนวยการ ใน พ.ศ. 2465 เริ่มต้นงานที่โมเฮนโจ-ดาโร ผลของความพยายามเหล่านี้ซึ่งเผยให้เห็นวัฒนธรรมโบราณระบบการเขียนของตัวเองได้รับการตีพิมพ์ใน อิลลัสเตรเตด ลอนดอน นิวส์ เมื่อวันที่ 20 กันยายน พ.ศ. 2467 นักวิชาการเชื่อมโยงสิ่งประดิษฐ์กับอารยธรรมโบราณของซูเมอร์ในเมโสโปเตเมีย การขุดที่ตามมาแสดงให้เห็นว่า ฮารัปปา และ โมเหนโจ-ดาโร เป็นเมืองที่มีการวางแผนที่ซับซ้อนพร้อมระบบประปาและห้องอาบน้ำ
มาร์แชลยังนำการขุดที่เนินยุคก่อนประวัติศาสตร์ที่ Sohr Damb ใกล้กับนาลในบาโลชิสถาน ตอนนี้มีการรวบรวมภาชนะเครื่องปั้นดินเผาขนาดเล็กจากแหล่งอยู่ในบริติชมิวเซียม เขายังเป็นที่รู้จักกันดีว่ามีส่วนสำคัญในการขุดค้นที่ นอสซอส และแหล่งอื่น ๆ อีกมากมายในครีตระหว่าง พ.ศ. 2441 ถึง 2444
มาร์แชลได้รับการแต่งตั้งเป็นสหายของจักรวรรดิอินเดียในเดือนมิถุนายน พ.ศ. 2453 และอัศวินในเดือนมกราคม พ.ศ. 2458
==สิ่งพิมพ์==
* Volume 1
* Volume 2
*Taxila Achaeological Excavations Vol.III
== ดูเพิ่ม ==
อารยธรรมลุ่มแม่น้ำสินธุ
==อ้างอิง==
==แหล่งข้อมูลอื่น==
J. H. Marshall, "The Date of Kanishka", Journal of the Royal Asiatic Society of Great Britain and Ireland, 1914, pp.&nbsp;973–986.
Sir John Marshall, A Guide to Taxila. Calcutta: Superintendent Government Printing, India, 1918,  archive.org.
"Sir John Hubert Marshall", britannica.com.
นักโบราณคดีชาวอังกฤษ
บุคคลจากเชสเตอร์
ยูกิโอ ARC-V

ยูกิโอ ARC-V (; ; ทับศัพท์: ยูกิโอ อาร์คไฟว์) เป็นอนิเมะชุดสัญชาติญี่ปุ่นที่แอนิเมชันโดยแกลลอป เริ่มออกอากาศทางทีวีโตเกียว ในระหว่างวันที่ 6 เมษายน พ.ศ. 2557 ถึงวันที่ 26 มีนาคม พ.ศ. 2560 นับเป็นภาคแยกลำดับที่ 4 ของแฟรนไชส์เกมกลคนอัจฉริยะต่อจากยูกิโอ ZEXAL ได้รับการดัดแปลงเป็นมังงะที่เขียนเรื่องโดยชิน โยชิดะ และภาพประกอบโดยนาโอฮิโตะ มิโยชิ เริ่มตีพิมพ์ลงในนิตยสารวีจัมป์ ของสำนักพิมพ์ชูเอชะ ในเดือน สิงหาคม พ.ศ. 2558
ในวันที่ 16 ธันวาคม พ.ศ. 2559 ได้มีการประกาศอนิเมะภาคแยกลำดับต่อไป โดยมีชื่อว่ายูกิโอ VRAINS มีกำหนดออกอากาศทางโทรทัศน์ในวันที่ 10 พฤษภาคม พ.ศ. 2560
==โครงเรื่อง==
ในเมื่องไมแอมีที่โรงเรียนสอนการดูเอลยูโช นักเรียนมัธยมปลายปีที่สองชื่อว่าซาคากิ ยูยะ ปรารถนาที่จะเป็นดูเอลเอนเตอร์เทนมืออาชีพเหมือนกับพ่อ วันหนึ่งตอนที่ยูยะกำลังดูเอลได้ปลุกวิธีการอัญเชิญแบบใหม่ที่เรียกว่า การอัญเชิญเพนดูลัม จึงทำให้ดึงดูดความสนใจจากอาคาบะ เรย์จิ ประธานบริษัทเลโอ คอร์ปอเรชัน และทำให้ได้ดวลหนึ่งต่อหนึ่งกันแต่การดวลก็ถูกหยุดไว้ก่อน ต่อมายูยะพบกับดูเอลลิสต์สามคนที่มีหน้าตาคล้ายคลึงกับเขาอย่างมากซึ่งจะโผล่มาตามลำดับ ดูเอลลิสต์นิสัยเงียบสงบเป็นผู้อัญเชิญเอกซ์ซีสชื่อว่ายูโตะ, ดูเอลลิสต์ที่มีความมั่นใจสูงเป็นผู้อัญเชิญซิงโครชื่อว่ายูโก, และดูเอลลิสต์นิสัยซาดิสเป็นผู้อัญเชิญฟิวชันชื่อว่ายูริ ในภายหลังยูยะได้รู้ว่าคนที่หน้าเหมือนกับเขามาจากมิติอื่นซึ่งยูยะอยู่ใน มิติสแตนดาร์ด ในระหว่างการแข่งขันไมแอมีแชมเปียนซิพยูยะและเพื่อนพ้องก็รู้ว่าอยู่ในท่ามกลางความขัดแย้งระหว่างมิติกับ ดูเอลอคาเดเมีย ที่อยู่ใน มิติฟิวชัน ซึ่งมีพ่อของเรย์จิเป็นผู้นำที่มีชื่อว่า อาคาบะ เลโอ ผู้ที่พยายามรวมทั้งสี่มิติเข้าด้วยกัน เพื่อที่จะหยุดเป้าหมายของพ่อ เรย์จิได้สร้างกลุ่มที่เรียกว่า แลนเซอร์ (; ) โดยมียูยะและเพื่อนพ้องเข้าร่วมด้วยและจะต้องเดินทางข้าม มิติซิงโคร และ มิติเอกซ์ซีส
=== ตัวละครหลัก ===
ซาคากิ ยูยะ
ฮิรางิ ยูสุ
ยูโตะ
คุโรซากิ รุริ
ยูโกะ
ริน
ยูริ
เซเรน่า
=== ไมอามิซิตี้ / มิติสแตนดาด / มิติเพนดูลัม ===
ฮิรางิ ชูโซ
ซาคากิ โยโกะ
ซาคากิ ยูโช
กอนเก็นซากะ โนโบรุ
ยามาชิโระ เท็ทสึยะ
ฮาราดะ ฟุโตชิ
อายุกาวะ อายุ
อาคาบะ เรย์จิ
อาคาบะ เลย์ระ
อาคาบะ ฮิมิกะ
ซาวาตาริ ชินโงะ
ชิจิมะ โฮคุโตะ
โทโด ไยบะ
โคสึ มาสึมิ
นากาจิมะ
โฮจุน มิเอรุ
ฟูมะ สึคิคาเงะ
=== ฮาร์ทแลนด์ซิตี้ / มิติเอ็กซิด ===
คุโรซากิ ชุน
เทนโจ ไคโตะ
โคสุกิ อาเลน
ซาซายามะ ซายากะ
=== นีโอโดมิโนะซิตี้ / มิติซิงโคร ===
โครว โฮแกน
ชินจิ เวเบอร์
แจ็ค แอทลาส
โทคุมาสึ โจจูโร่
เซอเก้ วอคอฟ
แซม
=== ดูเอลอะคาเดมี่ / มิติฟิวชั่น ===
ชิอุนอิน โซระ
บาเรต
เดนนิส แมคฟีล
ชอง-มิเชล โรเจย์
เทนโจอิน อาซึกะ
เอ็ด ฟีนิกซ์
โนโร มาโมรุ
ไทระ กุโรเรีย
ไทระ กุเรสึ
กัปตันโซโล
ด็อกเตอร์
=== มิติออริจินอล ===
ซาร์ค
อาคาบะ เรย์
อาคาบะ เลโอ
==ฉาก==
===มิติสแตนดาร์ด===
===มิติซิงโคร===
===มิติเอกซ์ซีส===
===มิติฟิวชัน===
==สื่อ==
===อนิเมะ===
==== ปี 1 ====
==== ปี 2 ====
==== ปี 3 ====
===มังงะ===
===เพลง===
===เทรดดิงการ์ดเกม===
===วิดีโอเกม===
==การตอบรับ==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
อนิเมะที่ออกฉายในปี พ.ศ. 2557
มังงะที่ตีพิมพ์ในปี พ.ศ. 2557
การ์ตูนญี่ปุ่นแนวโชเน็ง
อนิเมะ
อนิเมะภาคแยก
อนิเมะและมังงะข้ามฝั่ง
ตัวละครกลุ่มแปด
ยูกิโอ เกมกลคนอัจฉริยะ